Os Aglabís ocuporon Secilia encomenzando un periodo d'islamizazión y división politica pareixito a lo fenomeno de reinos taifas de l'Al Andalus. En un inte de febleza d'os Zirís d'Ifriqiya os bizantins nimbioron mercenarios normandos pa reconquerir Secilia. Manimenos os mesmos mercenarios normandos estioron qui se quedoron con Secilia. A lo prencipio bi habió tolerancia con as comunidatz greco-ortodoxas y islamicas, que dimpués desapareixioron. A la muerte d'o zaguer sobirán normando Secilia pasó mans d'os Hohenstaufen. O zaguer Hohenstaufen que reinó en Secilia estió Manfredo I, muerto en 1266 en luita contra os Anchú.